MUNICIPIUL TIMIŞOARA                                                           Aprobat

DIRECŢIA PATRIMONIU                                                           PRIMAR 

SERVICIUL ADMINISTRARE IMOBILE 
 Nr. DP2009-5909/07.06.2010.                                         Dr. Ing. Gheorghe Ciuhandu      

REFERAT

privind apartamentarea imobilului situat în Timişoara str. Pictor Aman nr.1
         Se supune spre analiză Comisiilor din cadrul Consiliului Local al Municipiului Timişoara, materialul întocmit de Direcţia Patrimoniu, Serviciul Administrare Imobile, privind Documentaţia de apartamentare a imobilului situat în Timişoara str. Pictor Aman nr.1, înscris în C.F. nr. 403689 Timişoara provenită din conversia C.F. nr. 12987 Timişoara cu nr. top. 18381;18382.

                  Imobilul  situat în Timişoara  str. Pictor Aman nr.1 este format  dintr-un   corp de clădire  compus din 4 apartamente cu destinaţia  de locuinţe şi  terenul în suprafaţă de 576 mp  evidenţiat în cartea funciară mai sus menţionată  – proprietatea  Statului Român în administrarea Consiliului Local al Municipiului Timişoara.
        O parte din apartamentele  situate în  acest imobil, deţinute cu contracte de închiriere  au fost înstrăinate prin vânzare în baza Legii nr. 112/1995, titularilor contractelor de închiriere.

        Asociaţia de locatari din acest imobil, pe cheltuială proprie a contractat serviciul de întocmire a Documentaţiei  de  apartamentare cu ing. Moroz Remus Mihai , în vederea înscrierii în cartea funciară a dreptului de proprietate dobândit prin cumpărare în baza Legii nr. 112/1995.

    Executantul  lucrări Moroz Remus Mihai, persoană fizică autorizată a întocmit Documentaţia de apartamentare nr. 10/2009 a imobilului situat în Timişoara,  str. Pictor Aman nr.1, înscris în C.F. nr. 403689 Timişoara provenită din conversia C.F. nr. 12987 Timişoara cu nr. top. 18381;18382.

     Această  documentaţie de apartamentare  a fost depusă la Municipiul Timişoara sub nr. DP2009-5909/06.07.2009, în vederea promovări  unei hotărâri de consiliul local privind apartamentarea   acestui imobil.
      Conform adresei Serviciului Administrare Imobile  cu nr. DP2009-5909/28.12.2009  şi a adresei Serviciului Administrare Fond Funciar cu nr. DP2009-5909/21.09.2009, imobilul nu a fost revendicat pe cale administrativa. 
       Conform  adresei  nr. SC2009-5909/21.09.009 a Serviciul Juridic pe rolul instanţelor de judecată  figurează litigiu cu privire  la apartamentul nr.1, având ca obiect rezilierea contractului de închiriere.  
      Menţionăm că obiectul  acţiuni aflată  pe rolul instanţelor de judecată  nu afectează din punct de vedere juridic apartamentarea imobilului.  
        Prin art. 84 alin. 1 din Regulamentul de organizare şi funcţionare a birourilor de cadastru şi publicitate imobiliară aprobat prin  Ordinul nr. 633/13.10.2006 al 
Ministerului Administratiei si Internelor – Agentia Nationala de cadastru si Publicitate

 Imobiliara se prevede că „Modificările care intervin  prin operaţiuni de alipire ori  prin cele de dezlipire a imobilelor se fac pe baza unor documentaţii  cadastrale recepţionate de biroul teritorial, cu consimţământul titularului, dat în formă autentică.”
    Având în vedere cele de mai sus,

Propunem:

          Emiterea unei hotărâri de consiliu local care să aprobe: 

       1  Apartamentarea  construcţiei  cu destinaţia  de clădire de locuit,   existentă  pe parcela cu nr. top  18381;18382, înscrisă  în C.F. nr. 403689 Timişoara provenită din conversia C.F. nr. 12987 Timişoara, situată în Timişoara str. Pictor Aman nr.1, conform   Documentaţiei de apartamentare nr. 10/2009  întocmită de  ing.  Moroz Remus Mihai, persoană fizică autorizată.

